September 2018

**Kommissorium for Samarbejdsaftale om rehabilitering i forbindelse med kræft - voksenområdet.**

**Baggrund:**

Sundhedsstyrelsen udgav august 2018 Forløbsprogram for rehabilitering og palliation i forbindelse med kræft. Region Midtjylland og kommunerne i regionen indgår en ny samarbejdssaftale om kræftrehabilitering på baggrund af det nye forløbsprogram. Den nye samarbejdsaftale erstatter sundhedsaftalen om kræftrehabilitering fra 2013.

OK18 for almen praksis fastlægger opgaver for praktiserende læger ift. kontrol og opfølgning på kræftpatienter efter afsluttet sygehusforløb. Dels overdrages opfølgningskontroller fra hospital til almen praksis for en række kræftområder. Derudover er den praktiserende læge forpligtet til aktivt at sikre en tilstrækkelig og relevant opgavevaretagelse/opgaveoverdragelse for patienter med afsluttede kræftforløb eller særligt udsatte patienter i vanskelige forløb samt at sikre kontinuerlig og vedvarende opfølgning.

**Formål:**

Sundhedsaftalesekretariatet nedsætter en tværsektoriel ad hoc arbejdsgruppe, som får til opgave at udarbejde en aftale, som omfatter en beskrivelse af følgende:

* Målgruppen
* Relevant lovgivning
* Ansvars- og opgavefordeling for hospitaler, kommuner og almen praksis
* Vurdering af patientens behov
* Overgange, koordinering og kommunikation mellem sektorerne
* Kompetenceudvikling og krav til kompetencer
* Inddragelse af frivillige foreninger
* Plan for implementering
* Plan for evaluering af aftalen
* Indsamling af data med henblik på løbende monitorering, planlægning og kvalitetsudvikling samt indberetning til nationale databaser

Derudover skal de regionale medlemmer udarbejde E-dok retningslinje.

Arbejdsgruppen refererer til Sundhedsstyregruppen.

**Målgruppe:**

Patienter over 18 år med kræft.

**Kilder:**

* Forløbsprogram for rehabilitering og palliation i forbindelse med kræft, Sundhedsstyrelsen 2018
* Sundhedsaftale om rehabilitering i forbindelse med kræft, 2013
* E-dok retningslinjer om kræftrehabilitering
* Kræftplan IV
* Pakkeforløb og opfølgningsprogrammer
* Vidensopsamling på senfølger efter kræft hos voksne
* Lack of needs assessment in cancer survivorship care and rehabilitation in hospitals and primary care settings, Charlotte Handberg, Charlotte Maria Jensen og Thomas Maribo

**Medlemmer:**

5 regionale repræsentanter, en fra hver hospitalsenhed

5 kommunale repræsentanter fra sundhedsområdet med erfaring fra kræftrehabilitering

1 praksiskonsulent

1 repræsentant fra Kræftens Bekæmpelse

Formandskabet er delt mellem en regional og en kommunal formand, som vælges blandt de kommunale og de regionale medlemmer. Formandskabet er på afdelingsledelses-/sundhedschefniveau.

Sekretariatsbetjeningen varetages af en kommunal repræsentant og en regional repræsentant fra Sundhedsplanlægning.

**Tidsplan:**

Arbejdsgruppen udpeges af sekretariatet for sundhedsaftalen.

Arbejdsgruppen forventes at afholde 4 møder, hvor udkast til aftale og e-dok dokument udarbejdes.

**Godkendelsesproces:**

Aftalen sendes til godkendelse hos Sundhedsstyregruppen, Sundhedskoordinationsudvalget, Regionsrådet og Kommunalbestyrelserne.